Mesures de précaution à l’égard d’un moine intrigant
Material: papyrus
Place: Antaiopolites
Categories: Bericht
Johannes an Georgios
Intrigant
Umtriebe gegen das Kloster
γνωρίζομεν τῇ ὑμετέρᾳ πατρικῇ ἁγιοσύνῃ ὡς κατὰ τὴν εἰκάδα ἑβδόμην τοῦ 
παρόντος μηνὸς Πέτρος ὁ Πενταπολίτης, ἐπιστὰς τῷ εὐαγεῖ μοναστηρίῳ 
Ἀφροδιτοῦς ἀπὸ τῆς Ἀντινόου, ἐπιδέδωκεν τῷ θεοφιλεστάτῳ ἀββᾶ 
Νόνᾳ γράμματα Μηνᾶ τοῦ Ἀρσᾶ, ἀπαντήσαντος αὐτῷ κατὰ τὸν Παβεείτ, 
περιέχοντα αὐτὰ τὰ γράμματα ὅτι ποίησον ἀγαπὴν εἰπεῖν τῷ θεοφιλεστάτῳ 
ἀββᾶ Ἀνδρέᾳ ὅτι προλαμβάνω καὶ ἀνέρχομαι εἰς Ἀντινόου καὶ πάντα τὰ 
καινότερα μανθάνων γράψω ὑμῖν. οἶδεν γὰρ ἡ ὑμετέρα ἁγιοσύνη τοὺς 
τρόπους τοῦ ἀνδρός, καὶ κὰν μὴ γράψωμεν μάλιστα ὅτι οὐ μετρίως ἐλύπησεν ἡμᾶς 
τὸ ἐμπόδιον τῆς ἀνόδου αὐτῆς· ἐὰν γὰρ εὕρῃ παρρησίαν πρὸς τὸν ὑπερ
φυέστατον στρατηλάτην καὶ ὕπατον, οὐκ ἔχει ἡσυχάσαι, ἀλλὰ καὶ γονιορτὸν ἐγερεῖ 
πάντως κατὰ τῶν μοναστηρίων καὶ καθʼ ἑνὸς  ἑκάστου ἡμῶν. πρὸ πολλῶν δὲ 
οὐ πάνυ ἡμερῶν ἤμεθα γράψαντες τῷ θεοσεβεστάτῳ ἀββᾶ Μηνᾷ τῷ τοῦ οἰκονόμου 
λαβεῖν γράμματα παρὰ τοῦ λαμπρο κυρίο[υ] κομιτατου Τζανκη πρὸς τὸν 
[με]γαλοπ[ρ]ε Πετέχωντα, ὑπομιμνῄσκοντα αὐτὸν περὶ τῶν κακῶς πραχθέντων 
[ὑπὸ ].....[ μ]ετὰ Πελαγίου τοῦ μαγι[στέρου] ἐν Λίνου πόλει κατὰ τὸν πέρυσι χρόνον, 
ἵνα μὴ εὕρῃ παρρησίαν, καὶ μ[έχρι τ]ῆς δεῦρο οὐδὲ ἀπόκρισιν ἐδεξάμεθα 
περὶ τούτου. παρακληθῇ οὖν ἡ ὑμ[ετέ]ρα πατρικὴ θεοφιλία κατὰ νοῦν ἔχειν 
περὶ τούτου πρὸς τῷ τῇ ὑμετέρᾳ σπουδῇ περιαιρεθῆναι τὸν ἀνόσιον ἐκ τῶν 
μοναστηρίων ἡμῶν. ταῦτα γράφοντες, πλεῖστα προσκύνομεν καὶ ἀσπαζόμεθα 
τὴν ὑμετέραν πατρικὴν ἁγιοσύνην, περιπτυσσομένοι αὐτὴν τῇ τοῦ Πνεύματος 
ἑνώσει
δεσπό ἡμῶν ὡς ἀληθ τὰ πάντα θεοφιλεσ κ ἁγιοτ πατρ ἀββᾶ Γεωργίῳ προεστ μο Μετανοίας,
Ἰωάννης ἐλεειν προσκ.